ไฟแนนซ์ทูเดย์
เป็นเรื่องอลวนอย่างยิ่ง ในเรื่องการเสนอมาตรการคืนเงินสดให้กับกองถ่ายทำภาพยนตร์ต่างประเทศ ที่กระทรวงการท่องเที่ยวฯ เสนอในการประชุม ครม.เมื่อวานนี้ ให้คืนเงินสดกับกองถ่ายต่างประเทศ 15% หากนำเงินเข้ามาลงทุนในไทย 30 ล้านบาทขึ้นไป แต่ถ้าใช้บริการต่อเนื่อง เช่น ตัดต่อ ลงเสียง ก็ให้คืนเงินสดอีก 5% แต่ไม่เกิน 20% ต่อเรื่อง
11 พ.ค. 2559

เป็นเรื่องอลวนอย่างยิ่ง ในเรื่องการเสนอมาตรการคืนเงินสดให้กับกองถ่ายทำภาพยนตร์ต่างประเทศ ที่กระทรวงการท่องเที่ยวฯ เสนอในการประชุม ครม.เมื่อวานนี้ ให้คืนเงินสดกับกองถ่ายต่างประเทศ 15% หากนำเงินเข้ามาลงทุนในไทย 30 ล้านบาทขึ้นไป แต่ถ้าใช้บริการต่อเนื่อง เช่น ตัดต่อ ลงเสียง ก็ให้คืนเงินสดอีก 5% แต่ไม่เกิน 20% ต่อเรื่อง
ตอนเสนอก็ดูดี แต่ตอนปฏิบัติน่าจะทำยาก เพราะทางบีโอไอได้ให้สิทธิภาษีกับกองถ่ายต่างประเทศ แต่ต้องเข้ามาจดทะเบียนในไทยจึงจะได้สิทธิประโยชน์ ส่วนกรมสรรพากรก็ไม่อาจยกเว้นภาษีให้อุตสาหกรรมใดเป็นพิเศษได้ เรื่องนี้ รองนายกฯ สมคิด จาตุศรีพิทักษ์ ผ่าทางตันเสนอให้ไปดูว่าจะนำเงินกองทุนพัฒนาขีดความสามารถประเทศมาใช้ได้หรือไม่
ถ้าจะใช้เงินที่อื่นคงได้ แต่ใช้เงินจากกองทุนนี้คงไม่ค่อยเหมาะเพราะผิดวัตถุประสงค์ของกองทุนชัดๆ คืนเงินให้ต่างชาติมาถ่ายหนังเพื่อโปรโมทการท่องเที่ยวทางอ้อม ไปใช้เงินกองทุนของกระทรวงการท่องเที่ยวฯ จะง่ายกว่าไหม
“ซูเปอร์มด” ปกรณ์ พรรธนะแพทย์ รองกรรมการผู้จัดการอาวุโส ธนาคารกสิกรไทย โชว์บัตรเดบิตกสิกรไทยแบบชิปการ์ด ที่จะนำมาให้บริการลูกค้าตั้งแต่บัดนี้เป็นต้นไป แถมรอบนี้เพิ่มรหัสพินเป็น 6 หลัก สำหรับคนขี้ลืมเตรียมซ้อมจำกันได้แล้ว